На основу чл. 20., а у вези члана 12. и 55. став 2. тачка 4. Закона о безбедности хране („Службени гласник РС“ бр. 41/09 и 17/2019)

**МИНИСТАРСТВО ПОЉОПРИВРЕДЕ,**

**ШУМАРСТВА И ВОДОПРИВРЕДЕ**

**р а с п и с у ј е**

**КОНКУРС ЗА ИЗБОР ЛАБОРАТОРИЈА**

**за**

**лабораторијска испитивања у области безбедности и квалитета хране и хране за животиње**

На основу члана чл. 20., а у вези члана 12. и 55. став 2. тачка 4. Закона о безбедности хране („Службени гласник РС“ број 41/09 и 17/2019) лабораторијска испитивања у области безбедности хране и хране за животиње, као послови од јавног интереса могу се уступити лабораторијама путем конкурса који расписује Министарствo пољопривреде, шумарства и водопривреде (у даљем тексту: Министарство).

Максималне цене и износи такси на име лабораторијских испитивања за врсте односно групе производа који су предмет лабораторијских испитивања прецизирани су Законом о републичким административним таксама („Сл. гласник РС“, бр. 144/2020 и 62/2021- усклађени.дин.изн.). С обзиром да је у току израда нацрта Закона о безбедности хране, Закона о храни за животиње, Закона о службеним контролама и др, чија примена захтева реорганизацију постојећих институција и појачану службену контролу и узорковање хране и хране за животиње, непоходно је правовремено обезбедити техничку подршку за остваривање циљева ових закона, што изискује расписивање конкурса о поверавању послова вршења услуга лабораторијских испитивања у области безбедности и квалитета хране и хране за животиње.

Конкурс се расписује за лабораторијска испитивања безбедности и квалитета хране и хране за животиње и пића (вина, алкохолна и безалкохолна пића) из оквира надлежности фитосанитарне и пољопривредне инспекције, у складу са посебним прописима, на период од пет година.

I Врсте лабораторијских испитивања у хран и храни за животиње, а који су предмет овог конкурса(параметри безбедности и квалитета хране) дефинисанe су Законом о безбедности хране, као и другим прописима који регулишу наведену материју и према групама испитивања су:

1. испитивање остатака пестицида, у складу са посебним прописима којима се уређују максимално дозвољене количине остатака у храни и храни за животиње за које се утврђују максимално дозвољене количине остатака, методе узорковања и испитивања хране и хране за животиње ради утврђивања остатака средстава за заштиту биља у храни и храни за животиње;
2. испитивање контаминената, у складу са посебним прописима којима се уређују максималне концентрације одређених контаминената у храни и храни за животиње;
3. испитивање микробиолошких критеријума за храну и храну за животиње у складу са посебним прописима којим се уређују микробиолошки критеријуми за храну и храну за животиње;
4. испитивање параметара квалитета у складу са посебним прописима којима се уређује квалитет и други захтеви за храну и храну за животиње.

II Поред групе производа који су предмет лабораторијског испитивања наведених у тачки I , конкурс се расписује и за послове лабораторијских испитивања, на основу посебних захтева Министарства**,** као и на основу указане потребе која је проистекла из нотификација добијених преко система брзог упозоравања везаних за ризике у области безбедности хране и хране за животиње у земљама Европске уније **(**RASFF, INFOSAN и др.) или нотификацијама добијеним од стране држава коју су ван наведених мрежа, као и у складу са  годишњим планом мониторинга, годишњим планом службених  контрола, препорукама релевантних међународних организацијама из области безбедности хране при чему цена лабораторијских испитивања према тим захтевима не сме бити већа од максималних износа такси утврђених Законом о републичким административним таксама за групе производа који се испитују.

Право учешћа на овом конкурсу имају све заинтересоване акредитоване лабораторије којe доставе следећу документацију:

* 1. Пријаву на конкурс која се подноси на Обрасцу 1 који се заједно са целокупном документацијом може преузети са сајта Министарства ([www.minpolj.gov.rs](http://www.minpolj.gov.rs) ) и сајта Управе за заштиту биља ([www.uzb.minpolj.gov.rs](http://www.uzb.minpolj.gov.rs)).

Пријава садржи основне податке о правном лицу, што подразумева пун назив и потпуну адресу, матични број, порески идентификациони број, број рачуна и назив банке, име лица овлашћеног за заступање, име одговорног лица (лице које потписује извештај о испитивању, односно лице које је одговорно за издавање извештаја) које ће обављати одређене послове који ће бити предмет уговора у складу са чланом 21. Закона о безбедности хране, као и да јасно наведу у оквиру тачке I а на обрасцу 2 за које групе послова (ближе означено у тачкама 1до 4) и коју групу производа (ближе означено у прилогу 1 – тачке 1до10), као и у оквиру тачке II а на обрасцу 3 достављају пријаву. Докази уз пријаву се достављају у обичним копијама.

* 1. Доказ о акредитацији у складу са стандардом SRPS ISO/IEC 17025 – „Општи захтеви за компетентност лабораторија за испитивање и лабораторија за еталонирање” - Сертификат о акредитацији којим се потврђује усаглашеност са наведеним стандардом;
  2. Извод из регистра привредних субјеката Агенције за привредне регистре (без обзира на датум издавања извода);

*- Уколико подносилац пријаве не достави овај документ, Комисија ће извршити увид у регистар привредних субјеката Агенције за привредне регистре, с обзиром да је овај документ јавно доступан на интернет страници Агенције за привредне регистре <https://www.apr.gov.rs/>*

* 1. Доказ да је подносилац пријаве измирио доспеле порезе и друге јавне дажбине у складу са прописима Републике Србије што доказује достављањем следећих потврда/уверења:

1. потврда (уверење) Пореске управе Министарства финансија Републике Србије за измирене доспеле обавезе које администрира ова управа и

2. потврда (уверење) надлежне управе локалне самоуправе за измирене доспеле обавезе по основу изворних локалних јавних прихода

*- Ове потврде по датуму издавања не смеју бити старије од два месеца пре дана објављивања конкурса у Службеном гласнику.*

5. Доказ о испуњености услова у погледу резултата и благовремености у досадашњем обављању послова лабораторијских испитивања, у последње 3 (три) године, а у складу са акредитацијом – потврду (у оригиналу) минимум 3 (три) субјеката са којима су лабораторије имале пословну сарадњу, којима се исказује тачност и благовременост у вршењу послова лабораторијских испитивања (текст потврде у прилогу – образац 4).

6. 1) Пoтврдa/уверење нaдлeжнoг Oснoвнoг судa нa чиjeм пoдручjу сe нaлaзи сeдиштe прaвнoг лицa кojим сe пoтврђуje дa исто у пeриoду oд прeтхoдних пeт гoдинa пре дaнa истeкa рoкa зa пoднoшeњe приjaвa ниje прaвнoснaжнo oсуђeн зa кривичнa дeлa пoрeскe утaje, прeвaрe, злoупoтрeбe службeнoг пoлoжaja и дaвaњa митa;

2) извод из казнене евиденије Посебног одељења за организовани криминал Вишег суда у Београду да правно лице није осуђивано за неко од кривичних дела као члан организоване криминалне групе и то кривичнo дeлo удруживaњa рaди вршeњa кривичних дeлa; кривичнo дeлo злoупoтрeбe службeнoг пoлoжaja, тргoвинe утицajeм, кривичнa дeлa прoтив приврeдe;

3) Извoд из кaзнeнe eвидeнциje, oднoснo увeрeњe нaдлeжнe пoлициjскe упрaвe MУП-a, кojим сe пoтврђуje дa зaкoнски зaступник ниje oсуђивaн зa слeдeћa кривичнa дeлa:

(А) кривичнo дeлo кoje je извршилo кao члaн oргaнизoвaнe криминaлнe групe и кривичнo дeлo удруживaњe рaди вршeњa кривичних дeлa;

(Б) кривичнo дeлo злoупoтрeбa пoлoжaja oдгoвoрнoг лицa, кривичнo дeлo примaњe митa у oбaвљaњу приврeднe дeлaтнoсти, кривичнo дeлo дaвaњe митa у oбaвљaњу приврeднe дeлaтнoсти, кривичнo дeлo злoупoтрeбa службeнoг пoлoжaja, кривичнo дeлo примaњe митa и дaвaњe митa; кривичнo дeлo прeвaрa, кривичнo дeлo прeвaрa у oбaвљaњу приврeднe дeлaтнoсти и кривичнo дeлo пoрeскa утaja; кривичнo дeлo тeрoризaм, кривичнo дeлo jaвнo пoдстицaњe нa извршeњe тeрoристичких дeлa, кривичнo дeлo врбoвaњe и oбучaвaњe зa вршeњe тeрoристичких дeлa и кривичнo дeлo тeрoристичкo удруживaњe; кривичнo дeлo прaњe нoвцa, кривичнo дeлo финaнсирaњe тeрoризмa. Зaхтeв сe мoжe пoднeти прeмa мeсту рoђeњa или прeмa мeсту прeбивaлиштa зaкoнскoг зaступникa.

Укoликo пoнуђaч имa вишe зaкoнских зaступникa дужaн je дa дoстaви дoкaз зa свaкoг oд њих.

- *Наведени изводи/уверења по датуму издавања не смеју бити старији од шест месеци пре дана објављивања конкурса у „Службеном гласнику РС по датуму издавања*

*- Подносиоци пријава који су регистровани у Регистру понуђача који води Агенција за привредне регистре могу приликом подношења пријаве доставити Извод из Регистра понуђача којим доказују испуњеност услова из тачке 4 и 6.*

*- Комисија ће пре доношења одлуке о избору, од правних лица чија пријава буде изабрана, затражити да доставе оверену копију или оригинал захтеваних доказа о испуњености услова, наведених у тачкама 4 и 6. на увид, којом приликом ће комисија констатовати да су достављене копије верне оригиналу и потом оригинале/оверене копије вратити подносиоцу пријаве.*

*- Ако подносилац пријаве у остављеном, примереном року не достави тражене доказе, Комисија ће одбити његову пријаву.*

7. Важеће ценовнике (у оригиналу) за послове лабораториског испитивања наведених у тачки II ( образац 3) - који морају садржати појединачно изражене цене за сваку од услуга односно параметара које пружа лабораторија у оквиру утврђивања безбедности и квалитета хране, при чему сваки појединачно исказан износ сабран са осталим износима у оквиру безбедности и квалитета хране не може прећи максималан износ прецизиран за ту врсту производа утврђен тарифним бројем 64и Закона о републичким админстративним таксама (тачке 2 -11).

Правна лица могу конкурисати за једну или више група послова у складу са акредитацијом.

Разматраће се само благовремене, потпуне и пријаве које садрже сву тражену документацију. Уколико чланови Комисије оцене да је потребно, може се извршити и провера података из пријаве на терену, као и тражење додатних објашњења од подносилаца пријава, након чега ће бити донета коначна оцена пријава, у смислу испуњености услову конкурса и одлука о избору. Неблаговремене, неразумљиве или непотпуне пријаве и пријаве уз које нису приложени сви потребни докази, биће одбачене.

Уговор о вршењу послова лабораторијских испитивања, закључује се на период од 5 година, након доношења коначне одлуке. Уговор нарочито садржи одреднице о пословима лабораторијских испитивања који су предмет уговора, период на који се закључује уговор, начин финансирања послова за које се закључује уговор, као и остала права и обавезе уговорних страна.

Приликом сачињавања пријава употреба печата није обавезна.

Рок за подношење пријава је 15 дана од дана објављивања конкурса у „Службеном гласнику РС“. Пријаве на конкурс уз тражену документацију доставити у затвореној коверти на следећу адресу:

***Министарство пољопривреде, шумарства и водопривреде***

***Управа за заштиту биља***

***Омладинских бригада 1***

***11070 Нови Београд***

са назнаком

**„Пријава на конкурс за лабораторијска испитивања у области безбедности и квалитета хране и хране за животиње, број 401-00-609/22-11- НЕ ОТВАРАТИ**".

Уколико се пријава предаје лично на писарници Републичких органа, обавезно је уз пријаву припремити пропратни допис који је насловљен на МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, Управа за заштиту биља, Омладинских бригада 1, 11070 Нови Београд, који ће бити оверен од стране службеника писарнице и служиће подносиоцу пријаве као потврда о пријему пријаве. У тексту дописа навести следеће:

„У прилогу дописа достављамо вам пријаву на конкурс лабораторијска испитивања у области безбедности и квалитета хране и хране за животиње, број **401-00-609/22-11** - НЕ ОТВАРАТИ“.

Министарство задржава право да у случају измене законских одредби које регулишу материју конкурса, као и услед престанка потребе за испитивањем назначених група послова из конкурса поништи конкурс, односно не изврши избор лабораторија, односно раскине евентуално закључене уговоре о поверавању послова лабораторијских испитивања, без права лабораторија на евентуалну накнаду штете до које би могло доћи у виду измакле добити раскидом уговора.

Одлука о избору лабораторија биће донета најкасније у року од 30 дана од последњег дана рока за подношење пријава, и објављена на сајту Министарства и Управе и на исту је могуће уложити приговор у року 8 дана од дана објављивања на сајту . Након доношења коначне Одлука о избору лабораторија ће бити објављена у „Службеном гласнику РС“ као и на интернет страници Министарства и Управе.

Имajући у виду дa je прeтхoдни кoнкурс зa избoр лaбoрaтoриja зa лaбoрaтoриjскa испитивaњa  у oблaсти бeзбeднoсти и квaлитeтa  хрaнe и хрaнe зa живoтињe рaсписaн 2019.гoдинe у склaду сa чимe су у тoку 2020.гoдинe зaкључeни угoвoри сa рoкoм oд 5 гoдинa, тe oбjaвљивaњe нoвoг кoнкурсa збoг прoмeнe зaкoнских прoписa, нaвeдeни угoвoри ћe вaжити дo зaкључeњa  угoвoрa сa лaбoрaтoриjaмa изaбрaним у склaду сa  oвим кoнкурсoм.

Све додатне информације у вези са овим конкурсом могу се, у писаном облику путем електронске поште, тражити најкасније до 3 (три) дана пре истека рока за подношење пријава. Електронска адреса преко које ће се вршити комуникација и достављање одговора, појашњења и сл. је [upravbilje@minpolj.gov.rs](mailto:upravbilje@minpolj.gov.rs) .